Vigiti Magna: ’n Soeke na Goud. Sewe opstelle oor die letterkunde - Protea Boekhuis
Vigiti Magna: ’n Soeke na Goud. Sewe opstelle oor die letterkunde
Reeds in haar versameling opstelle Veelluik (1994) het Elsa Nolte haar onderskei as ’n literêre essayis van formaat. Haar betoog is goed gestruktureer; haar vermelding van bronne getuig altyd van ’n wye belesenheid; haar styl is helder; haar woordeskat ryk.
Haar jongste versameling opstelle, Vigiti Magna – ’n soeke na goud, dra dieselfde stempel. Soos voorheen lê sy verbande nie net tussen tekste uit die Afrikaanse en Nederlandse letterkunde nie, maar ook tussen die letterkunde en ander kunsvorme: meer bepaald die musiek en die skilderkuns. Op boeiende wyse trek sy die lewe ná van verwante motiewe in hierdie verskillende kunsvorme. Haar blik gaan hier selfs nog wyer as tevore. Sy kyk verder terug in die geskiedenis van die Westerse literatuur om begrip vir eietydse tekste te laat verdiep.
Vir die student en die liefhebber-leser bewys Elsa Nolte hoe die rykdom van die literêre teks nie deur ’n eenmalige lees-oefening ontsluit kan word nie, dat jy as leser “beloon” word in die mate waarin jy jouself as geoefende en ervare leser teenoor die teks stel.
Emeritus Professor, Departement Afrikaans
Elsa Nolte was tot met haar uittrede in 2003 professor in Afrikaanse en Nederlandse letterkunde in die Departement Afrikaans, Universiteit van Pretoria.
165 x 240 x 165 mm